
ประกาศเทศบาลตำบลทอนหงส์
เรื่อง  ประมูลจ้างโครงการก่อสร้างอาคารเรียนศูนย์พัฒนาเด็กเล็ก เพิ่ม     ๔   ห้องเรียน 
หมู่  ๒  ตำบลทอนหงส์  อำเภอพรหมคีรี  จังหวัดนครศรีธรรมราช  ด้วยระบบอิเล็กทรอนิกส์
ด้วยเทศบาลตำบลทอนหงส์    มีประสงค์จะประมูลจ้างโครงการก่อสร้างอาคารเรียนศูนย์พัฒนาเด็กเล็กเพิ่ม 
๔ ห้องเรียน   โดยทำการก่อสร้างอาคารเรียนชั้นเดียว  ขนาด  ๙.๐๐ X ๓๒.๐๐  เมตร    รายละเอียดตามแบบแปลน      และประมาณการเทศบาลตำบลทอนหงส์   พร้อมป้ายประชาสัมพันธ์โครงการ  ๑  ป้าย  ราคากลาง  ๒,๑๖๐,๐๐๐.-บาท   (สองล้านหนึ่งแสนหกหมื่นบาทถ้วน)  นั้น


ผู้มีสิทธิเสนอราคาจะต้องมีคุณสมบัติดังต่อไปนี้

๑. ผู้ประสงค์จะเสนอราคาต้องเป็นผู้มีอาชีพรับจ้างงานที่ประมูลจ้างด้วยระบบอิเล็กทรอนิกส์

๒. ผู้ประสงค์จะเสนอราคาต้องไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการและได้
แจ้งเวียนชื่อแล้ว หรือไม่เป็นผู้ที่ได้รับผลของการสั่งให้นิติบุคคลหรือบุคคลอื่นเป็นผู้ทิ้งงานตามระเบียบทางราชการ

          

๓. ผู้ประสงค์จะเสนอราคาต้องไม่เป็นผู้มีผลประโยชน์ร่วมกันกับผู้ประสงค์จะเสนอราคารายอื่น และ/หรือต้องไม่เป็นผู้มีผลประโยชน์ร่วมกันกับผู้ให้บริการตลาดกลางอิเล็กทรอนิกส์ ณ วันประกาศประมูลจ้างด้วยระบบอิเล็กทรอนิกส์ หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมตามข้อ ๑.๘

๔. ผู้ประสงค์จะเสนอราคาต้องไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาล
ไทยเว้นแต่รัฐบาลของผู้ประสงค์จะเสนอราคาได้มีคำสั่งให้สละสิทธิ์และความคุ้มกันเช่นว่า นั้น

๕. ผู้ประสงค์จะเสนอราคาต้องผ่านการคัดเลือกผู้มีคุณสมบัติเบื้องต้นในการจ้างของเทศบาลตำบล
ทอนหงส์
๖. ผู้ประสงค์จะเสนอราคาต้องเป็นนิติบุคคลและมีผลงานก่อสร้างประเภทเดียวกันกับงานที่ประมูล
จ้างด้วยระบบอิเล็กทรอนิกส์ในวงเงินไม่น้อยกว่า ๑,๐๘๐,๐๐๐.-บาท (หนึ่งล้านแปดหมื่นบาทถ้วน) และเป็นผลงานที่เป็นคู่สัญญาโดยตรงกับส่วนราชการ หน่วยงานตามกฎหมายว่าด้วยระเบียบบริหารราชการส่วนท้องถิ่น รัฐวิสาหกิจ หรือหน่วยงานเอกชนที่เทศบาลตำบลทอนหงส์เชื่อถือ



๗. ไม่เป็นผู้ที่อยู่ในฐานะไม่แสดงบัญชีรายรับรายจ่าย หรือแสดงบัญชีรายรับรายจ่ายไม่ถูกต้องครบถ้วนในสาระสำคัญ



ทั้งนี้ ผู้เสนอราคาที่ได้รับการคัดเลือกให้เป็นผู้ชนะการประกวดราคาและหากมีการทำสัญญากับสำนักงาน ป.ป.ช. ต้องจัดทำบัญชีแสดงรายรับรายจ่ายและยื่นต่อกรมสรรพากร และต้องรับจ่ายเงินผ่านบัญชีเงินฝากกระแสรายวัน เว้นแต่การรับจ่ายเงินแต่ละครั้งซึ่งมีมูลค่าไม่เกินสามหมื่นบาทอาจรับจ่ายเป็นเงินสดก็ได้ตามประกาศ

คณะกรรมการ ป.ป.ช. เรื่องหลักเกณฑ์และวิธีการแสดงรายการรับจ่ายของโครงการที่บุคคลหรือนิติบุคคลเป็นคู่สัญญากับหน่วยงานของรัฐพ.ศ. ๒๕๕๔ ประกาศ ณ วันที่ ๑๑  สิงหาคม  พ.ศ. ๒๕๕๔ และหลักเกณฑ์และวิธีการจัดทำและแสดงบัญชีรายรับจ่ายของโครงการที่บุคคลหรือนิติบุคคลเป็นคู่สัญญากับหน่วยงานของรัฐ (ฉบับที่ ๒) พ.ศ. ๒๕๕๔ ประกาศ ณ วันที่ ๗  ธันวาคม  พ.ศ.  ๒๕๕๔

๒./กำหนดดูสถานที่
๒
กำหนดดูสถานที่ก่อสร้างและกำหนดรับฟังคำชี้แจงรายละเอียด  ในวันที่  ๘  พฤศจิกายน  ๒๕๕๕
ระหว่างเวลา ๑๐.๐๐ น.   เป็นต้นไป  ณ สำนักงานเทศบาลตำบลทอนหงส์ (หากไม่มาดูสถานที่ตามกำหนดให้ถือว่าผู้ซื้อแบบและรายการได้ทราบสถานที่ตลอดจนอุปสรรคและปัญหาต่าง ๆ ดีแล้ว  หากมีอุปสรรคหรือปัญหาในเวลาทำงาน จะนำมาเป็นข้ออ้างให้พ้นผิดต่อเทศบาลตำบลทอนหงส์ไม่ได้)

กำหนดยื่นเอกสารประมูลจ้างด้วยระบบอิเล็กทรอนิกส์ในวันที่    ๑๖    พฤศจิกายน      ๒๕๕๕    โดยยื่นเวลา
๑๐.๐๐  น.  ถึงเวลา ๑๑.๓๐ น.  ณ ศูนย์รวมข้อมูลข่าวสารการจัดซื้อ/จ้าง ระดับอำเภอ อำเภอพรหมคีรี จังหวัดนครศรีธรรมราช โดยเทศบาลตำบลทอนหงส์จะแจ้งรายละเอียดเพิ่มเติมให้ทราบในวันอบรมวิธีการประมูลด้วยระบบอิเล็กทรอนิกส์    และกำหนดวันเสนอราคา  ในวันที่  ๒๙  พฤศจิกายน  ๒๕๕๕  เวลา ๑๔.๐๐ น. ถึงเวลา ๑๔.๓๐  น.     
แจ้งรายชื่อผู้มีสิทธิ์ได้รับการคัดเลือกให้เข้าเสนอราคา (ผู้ผ่านคุณสมบัติทางด้านเทคนิค)    ในวันที่     ๒๑ 
ตุลาคม ๒๕๕๕ 



ทั้งนี้ ผู้รับจ้างที่ชนะการประมูลจะต้องเข้ามาทำสัญญาจ้างกับเทศบาลตำบลทอนหงส์ภายใน ๗ วันนับแต่เทศบาลตำบลทอนหงส์แจ้งให้ทราบ และผู้รับจ้างจะต้องเข้าดำเนินงานภายใน ๗ วัน นับแต่ลงนามในสัญญาจ้าง และต้องดำเนินการให้แล้วเสร็จตามโครงการภายหลังลงนามในสัญญาจ้าง ไม่เกิน  ๑๒๐   วัน




ผู้สนใจติดต่อขอซื้อเอกสารการประมูลจ้างด้วยระบบอิเล็กทรอนิกส์ ในราคาชุดละ ๗,๐๐๐.- บาท
(เจ็ดพันบาทถ้วน)    ได้ที่กองคลัง    เทศบาลตำบลทอนหงส์    ระหว่างวันที่   ๒๖    ตุลาคม    ๒๕๕๕       ถึงวันที่      ๘ พฤศจิกายน      ๒๕๕๕   หรือสอบถามทางโทรศัพท์หมายเลข   ๐-๗๕๓๙-๔๒๐๘   ต่อ ๑๒ โทรสาร  ๐-๗๕๓๙-๔๐๐๓    หรือสืบค้นข้อมูลทางเว็บไซต์เทศบาลตำบลทอนหงส์  www.thonhongcity.go.th    หรือเว็บไซต์ของกรมบัญชีกลาง  www.gprocurement.go.th      หรือทางเว็บไซด์ของบริษัท   บีส  ไดเมนชั่น  จำกัด  ซึ่งเป็นผู้ให้บริการตลาดกลางอิเล็กทรอนิกส์  (ในวันและเวลาราชการ)
ประกาศ  ณ  วันที่     ๒๖   เดือน  ตุลาคม   พ.ศ.  ๒๕๕๕

                                                                                    อมร  แคล้วภัย








        (นายอมร   แคล้วภัย)

